Manchester City se jiftħu taħdidiet kuntrattwali ma' Raheem Sterling Manchester City se jiftħu taħdidiet kuntrattwali ma' Raheem Sterling ladarba l-Euro 2020 ikun spiċċa. Il-player ta' 26 sena naqas milli juri l-aħjar forma tiegħu għas-Citiznes matul l-istaġun 2020-21 iżda xorta rnexxielu jiskorja 14-il goal u jipprovdi 12-il assist f'49 dehra fil-kompetizzjonijiet kollha. Rapport riċenti sostna li t-team ta' Pep Guardiola kien lest li jisma' l-offerti għall-attakkant dan is-sajf, hekk kif jippreparaw biex jakkwistaw lill-playmaker ta' Aston Villa, Jack Grealish. Madankollu, Man City qed jippjanaw li jibdew diskussjonijiet kuntrattwali mal-internazzjonali Ingliż ladarba l-Kampjonat Ewropew ikun intemm. Sterling kien f'forma eċċellenti għat-Three Lions dan is-sajf, fejn skorja tliet goals f'erba' logħbiet, inkluż l-ewwel goal fis-suċċess ta' 2-0 ta' nhar it-Tlieta kontra l-Ġermanja fir-round tal-aħħar 16. L-attakkant fadallu sentejn fil-kuntratt tiegħu fl-Etihad Stadium, iżda Man City, li offrew ftehim lil Sergio Ramos, huma maħsuba li huma kalmi rigward il-futur tiegħu.